Anotācija (ex-ante) 26-TA-2226
Izdrukāts 02.10.2026. 13.07 - 2.0 Redakcija
Anotācija (ex-ante) 26-TA-2226
Izdrukāts 02.10.2026. 13.07 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 22. augusta noteikumos Nr. 498 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.3. pasākuma "Atkritumu reģenerācijas veicināšana" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts pēc Viedās administrācijas un reģionālās attīstības ministrijas kā Eiropas Savienības fondu atbildīgās iestādes iniciatīvas, ievērojot Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. punktā ietverto deleģējumu, kas nosaka Ministru kabinetam (turpmāk - MK) izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir pagarināt Eiropas Savienības fondu 2014. - 2020. gada plānošanas perioda darbības programmas "Izaugsme un nodarbinātība" 5.2.1.3. pasākuma "Atkritumu reģenerācijas veicināšana" (turpmāk - 5.2.1.3. pasākums) īstenošanas termiņu līdz 2027. gada 22. janvārim (šobrīd esošais termiņš – 2026. gada 31. decembris), lai finansējuma saņēmējs varētu nodrošināt projekta sekmīgu pabeigšanu un sasniegt plānoto iznākuma rādītāju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK 2017. gada 22. augusta noteikumu Nr. 498 "Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.3. pasākuma "Atkritumu reģenerācijas veicināšana" īstenošanas noteikumi" (turpmāk - MK noteikumi Nr. 498) 30.1 punkts nosaka, ka finansējuma saņēmējs var pabeigt projektā plānotās darbības un sasniegt plānotos iznākuma rādītājus par saviem līdzekļiem līdz 2026. gada 31. decembrim.

5.2.1.3. pasākuma ietvaros tiek īstenots viens projekts - Nr. 5.2.1.3/18/A/001 "No atkritumiem iegūtā kurināmā reģenerācijas iekārtu izbūve Ventspilī, Talsu ielā 69" (turpmāk - Projekts), finansējuma saņēmējs - SIA "Ventspils labiekārtošanas kombināts". Sākotnēji ar grozījumiem līgumā par Projekta īstenošanu tika pagarināts tā ieviešanas termiņš līdz 2024. gada 31. oktobrim (skaidrojot ar kavējumiem galvenā būvprojekta izstrādē un saskaņošanā), ar turpmākajiem grozījumiem - līdz 2026. gada 31. oktobrim (ņemot vērā no finansējuma saņēmēja neatkarīgus iemeslus jeb domstarpības starp FIDIC līguma izpildītāju SIA "Monum" un tā apakšuzņēmēju, kā arī līguma vienpusēju izbeigšanu un jauna izpildītāja meklēšanu vairāku iepirkumu procedūru rezultātā), un sekojoši - līdz 2026. gada 31. decembrim (saistīts ar nepieciešamību pabeigt jaunā būvuzņēmēja uzsāktos būvdarbus, veikt enerģijas ražošanu testēšanas režīmā un nodot objektu ekspluatācijā). Projekts ir nozīmīgs Darbības programmas "Izaugsme un nodarbinātība" kontekstā, jo ir vienīgais, kas spēj nodrošināt iznākuma rādītāja "Atkritumu reģenerācijas ar enerģijas atguvi jaudas pieaugums" izpildi.

Projektā ir sasniegta augsta izpildes pakāpe - noslēdzošajā posmā tiek veikti būvdarbu pabeigšanas, iekārtu pārbaudes un ieregulēšanas darbi. Finansējuma saņēmējs plāno, ka Projektā paredzētās būtiskākās investīcijas un tehnoloģisko risinājumu izbūve tiks pabeigta līdz 2026. gada decembra beigām, pēc kā sekos būves nodošana ekspluatācijā. Vienlaikus Projekta sekmīgā pabeigšanā ir būtiska nozīme ārējo institūciju iesaistei. Būves nodošanas ekspluatācijā procesā nepieciešama gan attiecīgās būvvaldes, gan Būvniecības valsts kontroles biroja iesaiste un lēmumu pieņemšana normatīvajos aktos noteiktajā kārtībā. Turklāt minēto institūciju procesu norises un lēmumu pieņemšanas termiņi, īpaši gada nogalē, nav tā tiešā ietekmē un kontrolē.

Ņemot vērā iepriekš minēto, sadarbības iestādes jeb Centrālās finanšu un līgumu aģentūras (turpmāk - CFLA) vērtējumā Projekta pilnīga pabeigšana, ieskaitot nepieciešamās noslēguma dokumentācijas sakārtošanu, līdz pašlaik 5.2.1.3. pasākuma noteiktajam termiņam (2026. gada 31. decembrim), nav objektīvi iespējama.
Problēmas un risinājumi
Problēmas apraksts
MK noteikumu Nr. 498 30.1 punkts nosaka, ka projekta īstenošanas termiņš ir 2026. gada 31. decembris, kaut gan šobrīd Projektā identificēta nepieciešamība īstenošanas termiņa pagarinājumam.

CFLA vērtējumā pastāv augsts risks nepabeigt Projekta darbības un sasniegt plānotos rādītājus līdz 2026. gada 31. decembrim, ņemot vērā būves nodošanai ekspluatācijā nepieciešamo procedūru ilgumu un tajās iesaistīto institūciju lēmumu pieņemšanas termiņus. Nepagarinot Projekta īstenošanas termiņu, netiks sasniegts 5.2.1.3. pasākumā noteiktais iznākuma rādītājs - atkritumu reģenerācijas ar enerģijas atguvi jaudas pieaugums 11 000 tonnas gadā.

Ja finansējuma saņēmējs nepabeidz par saviem līdzekļiem visas plānotās Projekta darbības un nesasniedz visus plānotos Projekta iznākuma rādītājus līdz norādītajam termiņam, finansējuma saņēmējam saskaņā ar līgumu par projekta īstenošanu jāatmaksā CFLA viss Projekta ietvaros saņemtais Kohēzijas fonda finansējums - 9 184 249 euro.
Risinājuma apraksts
Lai mazinātu identificētos administratīvos riskus un nodrošinātu Projekta sekmīgu un pilnvērtīgu pabeigšanu, t.sk. sasniedzot Projektā paredzēto mērķi, CFLA vērtējumā ir pamatoti paredzēt 5.2.1.3. pasākuma īstenošanas termiņa pagarinājumu līdz 2027. gada 22. janvārim. Vienlaikus finansējuma saņēmējs ir informējis CFLA, ka Projekta pabeigšanu apliecinošo dokumentu sagatavošanai un iesniegšanai CFLA ir pietiekama viena nedēļa pēc Projekta darbību pabeigšanas.

Vadlīnijas par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.–2020. gada periodā) slēgšanu (turpmāk - Vadlīnijas) noteic, ka dalībvalstīm līdz ar Eiropas Savienības fondu 2014.-2020. gada plānošanas perioda noslēguma ziņojumu ir jāsniedz informācija par nefunkcionējošiem projektiem, un tas jau ir izdarīts, Finanšu ministrijai 2026. gada februārī iesniedzot Eiropas Komisijā noslēguma ziņojumu. Vadlīnijas arī noteic, ka nefunkcionējošas darbības (tādas, kuru īstenošana turpinās pēc 2023. gada 31. decembra) būtu jāuzrauga un vēlākais līdz 2027. gada 15. februārim jāsniedz Eiropas Komisijai nepieciešamā informācija par to, ka minētās darbības, pirmkārt, ir pabeigtas vai pilnībā īstenotas un, otrkārt, veicina relevanto prioritāšu mērķu sasniegšanu. Līdz ar to ir secināms, ka pastāv iespēja noteikt Projekta īstenošanas pabeigšanai termiņu, kas pārsniedz šobrīd MK noteikumos Nr. 498 noteikto 2026. gada 31. decembri (un galīgās Projekta dokumentācijas iesniegšanu) ar pietiekamu laika rezervi, kas nepieciešama dokumentācijas pārbaudei no CFLA puses.

5.2.1.3. pasākuma īstenošanas termiņa pagarināšana radītu priekšnosacījumus Projekta darbību pilnīgai pabeigšanai un Projektā noteiktā mērķa sasniegšanai, vienlaikus būtiski mazinot risku, ka objektīvu un no finansējuma saņēmēja neatkarīgu apstākļu dēļ Projekts netiek pilnībā pabeigts līdz pašlaik noteiktajam termiņam. Ņemot vērā Projektā sasniegto augsto fiziskās izpildes un gatavības pakāpi, nepieciešamo termiņa pagarinājumu CFLA vērtē kā samērīgu, pamatotu un nepieciešamu Projekta rezultātu pilnvērtīgai sasniegšanai, funkcionalitātes nodrošināšanai un atbilstošai Projekta pabeigšanai normatīvo aktu noteiktajā kārtībā.

Līdz ar to, pamatojoties uz finansējuma saņēmēja sniegto informāciju un CFLA veikto izvērtējumu, noteikumu projekts paredz precizēt MK noteikumu Nr. 498 30.1 un 30.5 punktus, ka finansējuma saņēmējs pabeidz projektā plānotās darbības un sasniedz plānotos iznākuma rādītājus līdz 2027. gada 22. janvārim, kā arī 30.23. apakšpunktu, nosakot, ka finansējuma saņēmējam jāiesniedz sadarbības iestādē dokumentācija, kas apliecina pabeigtās projekta darbības un sasniegtos rādītājus, vienas nedēļas laikā pēc līgumā par projekta īstenošanu noteiktā projekta īstenošanas termiņa beigām.

Noteikumu projekts nerada citas izmaiņas projekta īstenošanas nosacījumos. Grozījumi, kas pēc noteikumu projekta stāšanās spēkā veicami līgumā par Projekta īstenošanu, nav uzskatāmi par būtiskiem, jo neietekmē Projekta ietvaros veicamo darbību veidu, Projekta mērķus vai īstenošanas nosacījumus, jo attiecas uz Projekta īstenošanas pabeigšanas termiņu pagarinot to par diviem mēnešiem. Noteikumu projektā paredzētie grozījumi nav būtiski Regulas (ES) Nr. 1303/2013* 71. panta izpratnē. Finansējuma saņēmējam ir pietiekami finanšu resursi un kapacitāte nepieciešamajā apjomā, lai pabeigtu Projekta īstenošanu.

*Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Lai pagarinātu Projekta īstenošanas termiņu, finansējuma saņēmējam ir nepieciešams veikt grozījumus līgumā par projekta īstenošanu, kas uzskatāma par samērīgu prasību gadījumā, kad tiek pagarināts projekta īstenošanas termiņš, tādējādi mazinot risku finansējuma saņēmējam atmaksāt Kohēzijas fonda finansējumu.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Finansējumu saņēmējs
Ietekmes apraksts
Noteikumu projekts ietekmē 5.2.1.3. pasākuma finansējuma saņēmēju, kura īstenotajā Projektā konstatēts, ka Projektā plānotās darbības nav iespējams pabeigt un iznākumu rādītāju nav iespējams sasniegt līdz 2026. gada 31. decembrim.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekts neparedz izmaiņas 5.2.1.3. īstenošanai plānotā un pieejamā kopējā attiecināmā finansējuma apmērā. Līdz ar to noteikumu projektam nav ietekmes uz valsts vai pašvaldības budžetu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekta mērķis ir paredzēt iespēju pagarināt 5.2.1.3. pasākuma īstenošanas termiņu (tas attiecināms uz vienu Projektu). Noteikumu projekts būtiski nemaina esošo regulējumu un neparedz ieviest jaunas politiskās iniciatīvas, līdz ar to saskaņā ar MK 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

